
Til medlemmene i Lommedalens IL








Lommedalen, 13.11.2019 
Innkalling til ekstraordinært årsmøte 2019 i Lommedalens Idrettslag

Hovedstyret innkaller til ekstraordinært årsmøte som avholdes onsdag 27. november kl. 19.00 i klubblokalet i Lommedalshallen
 

Til behandling:
 

1. Godkjenne de stemmeberettigede.

2. Godkjenne innkallingen, sakliste og forretningsorden.

3. Velge dirigent, sekretær(er) samt 2 representanter til å underskrive protokollen.
4. Foreta følgende valg
a) Styre for LILs håndballgruppe (se vedlagte innstilling fra valgkomiteen)
 
For å ha stemmerett må medlemmet ha fylt 15 år, vært medlem av idrettslaget i minst én måned, og ha betalt kontingenten. Medlemmer under 15 år har møte- og forslagsrett. For mer informasjon om stemmerett, valgbarhet, forslagsrett mv., se idrettslagets lov.
Vel møtt!

 

Med vennlig hilsen
LILs Hovedstyre 

 

Vedlegg: 
LILs valgkomités innstilling til nytt styre for håndballgruppen

Innstilling til nytt styre i LILs håndballgruppe som underlag for ekstraordinært årsmøte 27.11, Lommedalshallen, avgitt fra LILs valgkomité mandag 4.11 til LILs hovedstyre:
 

Styreleder: Jonas Røstad (innstilt for 2 år, dvs. frem til årsmøtet 2022)

Styremedlem: Frank Hammer (innstilt for 2 år, dvs. frem til årsmøtet 2022)

Styremedlem: Ida Sodeland Lie (innstilt for 2 år, dvs. frem til årsmøtet 2022)

Styremedlem: Terje Andersen (innstilt for 1 år, dvs. frem til årsmøtet 2021)

Styremedlem: Iren Lundby (innstilt for 2 år, dvs. frem til årsmøtet 2022)

Varamedlem: Kristin Fjæra Eng (innstilt for 2 år, dvs. frem til årsmøtet 2022)

 

For utfyllende informasjon om hvert styremedlem, se nedenfor. 
-------------

Styreleder: Jonas Røstad

Bor i Lommedalen. Pappa til 06 og 09 gutter som er ivrige i håndball og fotball.

Jeg er inkluderende, transparent, tydelig, og tilgjengelig. I oppgaver jeg tar på meg er jeg engasjert med stor arbeidslyst og -kapasitet.

Har 8 års tjeneste som aktivt støtteapparat i håndballen. Jeg er imponert over innsatsen som legges ned og tilbudet som blir gitt.  Det er viktig at styret ikke står i veien for denne kompetansen og engasjementet - det er plass til alle. 

Jeg tenker at tydelige mål og struktur kan gjøre klubben enda bedre.  Hva skal VBH LIL være i år - og i 2025? VBH LIL må være en klubb for alle. Det er viktig at så mange som mulig er med så lenge som mulig - det er oftest da de blir best mulig. Bredde er like viktig som topp. Gutter og jenter skal ha samme muligheter uavhengig hvor du bor i regionen.

I løpet av de siste 6 år har jeg jobbet med og i organisasjoner i vekst og i endring samt sammenslåing av firmaer etter oppkjøp. Klar strategi med åpen og tydelig kommunikasjon er nøkkel for suksess. Hele tiden styre mot målet: ikke se bakover - det er ikke dit vi skal.

Klubben, regionen og NHF innehar store mengder av kompetanse. Det som er i bruk må vi ta med oss videre, men det er også flere ressurser som vi kan dra nytte av som klubb.

La oss lage en tydelig, men skikkelig ambisiøs plan!

Styremedlem: Ida Sodeland Lie

Ida Sodeland Lie, 48 år.

Bor på Bjerkefeltet, Lommedalen

Gift med Erik og har tre barn. Andrine 19 år, Siren 16  år, og Gard på 12 år. 

Utdannet jurist fra UiO. Tar pt etterutdanning innen coaching og ledelse. Siste 12 årene har jeg jobbet med skatteinnkreving/arbeidsgiverkontroll hos Kemneren i Asker og Bærum.  Før det har jeg erfaring som 
Kemner i Asker kommune og trygdesjef i to kommuner i Buskerud.  Drøyt 20 års ledererfaring fra statlig og kommunal sektor.

Oppvokst på Belset, Rykkinn. Begynte med håndball som 8-åring i Bærums Verk idrettsforening, og spilte der til jeg var 17år. Spilte på damelaget til Lommedalen på tidlig 90-tall. Spiller nå for J33 i VBH LIL. 

Fra eldste datter (J2000) begynte med håndball i Lommedalen i 2007, har jeg vært engasjert både som forelder og etter hvert som trener for J2003 som Siren spilte på. Jeg har vært trener for Gards lag, G2007, siden 2013. 

Jeg håper å kunne bringe inn min ledererfaring og juridiske kompetanse, og min kunnskap om klubben og erfaring som spiller, trener og forelder. Jeg tar med meg erfaring både fra jente- og guttehåndballen. Jeg har et sterkt engasjement for idretten min, og ønsker å bidra til å gi barn og unge et best mulig håndballtilbud. Ønsker å medvirke til og legge til rette for idrettsglede, utvikling og samhold blant barn/ungdom, trenere, foreldre og på tvers av lag.  Håndballhjertet mitt brenner for å kunne gi alle som har lyst en mulighet til å drive med håndball uansett nivå og ambisjoner. 

Styremedlem: Frank Hammer

Frank Hammer født 5.9.1969, Gift med Ellen og far til Therese J-94 og Martine J-97. 

Jeg startet med håndball som 10-åring i BVIF og var aktiv i 5 år. Gikk så over til å dømme håndball for Bedrift Idretten i Bærum, 3 sesonger.

Engasjerte meg på nytt i handballen da barna begynte med Håndball, først som lagleder, så trener, deretter ble jeg valgt inn i styret for Helset. Hadde litt forskjellig verv i håndballen, men satt lengst som sportslig leder.

Avsluttet mitt engasjement i Helset da min yngste datter gikk til Haslum 97 for å satse videre der. Sesongen 2013-2014 ble det Bring satsning med Haslum før laget gikk over til Stabæk for Lerøy satsning der. 

Her ble jeg på nytt engasjert – først som lagleder og deretter innvalgt som styremedlem i Stabæk. Etter at min datter sluttet i Stabæk har jeg ikke hatt noen verv eller engasjement i Håndballen.

Mitt forhold til LIL er gjennom samarbeid med enkelt lag i håndballen, samt at jeg var med på noen av de aller første samtalen rundt det å slå sammen Helset og Lommedalen. Har derfor vært på noen felles styremøter mellom LIL og Helset. Har et ønske om at LIL kan bli den håndball klubben som gir barn og unge i Vestre Bærum et godt tilbud for bredde og satsning.

Jeg har jobbet i IT-bransjen siden jeg gikk ut av datahøyskolen i 1996. Jeg har hatt forskjellige stillinger i store selskaper som Norsk Hydro, Edb-business partner og Microsoft Norge. Både med og uten personalansvar, og jobber i dag som kunde ansvarlig for Sectra Norge, som leverer programvare til medisinsk bilde diagnostikk. 

Styremedlem: Terje Andersen

Oppvokst i New York og Kristiansand, og har bodd i Oslo/Bærum i snart 30 år. Bor nå på Bærums Verk, gift og har to barn på 16 og 19 år. Daglig leder og deleier i Forse selskapene (AS, .NET og Mobil) som er spesialister innenfor Microsoft og Mobil utvikling. Fortsatt aktiv på hobbynivå med håndball, fotball, helsestudio og golf.

Etter å ha studert på BI og spilt håndball for Bækkelaget i mange år flyttet jeg til Bærums Verk i 1997. Rundt 2010 tok jeg med min sønn og begynte som trener for LIL G2003 laget sammen med 3 andre trenere. Etter noen år i LIL slo G03 laget seg sammen med 03 Helset og ble en del av VBHK. Jeg ble etterhvert styreleder i VBHK. De siste par årene før sammenslåingen satt jeg også i håndballstyret til LIL. Har nå kommet tilbake til klubben via sammenslåingen av LIL og VBHK. Er fortsatt trener sammen med Bjørge Kraft for G16 laget som nå er kvalifisert for Bring og 4 div laget til VBH LIL. Videre er vi store bidragsytere inn mot G18 og 3 divisjonslaget til VB. 

Har solid erfaring med styrearbeid, både fra forretningslivet hvor jeg har en rekke styreverv, men også fra 
idretten. Sitter blant annet i styret til Bærum Golfklubb hvor jeg har vært styremedlem siden 2012, en meget profesjonelt drevet klubb hvor håndballen kan ta med seg mye læring.

Styremedlem: Iren Lundby

Iren, spilte håndball i ungdommen. Jeg er fortsatt aktiv og trener, men da andre ting enn håndball. Mamma til tre gutter, i alderen 12-17 år, som alle har spilt håndball; først i Bærums verk, og nå i VBHK. Jeg synes det er veldig gøy og se håndball, både på TV og ikke minst når mine gutter og laget spiller. Jeg er en engasjert mamma og supporter som heier på hele guttelaget så ofte jeg kan. Familien trives godt her vi bor på Rykkinn.

To av guttene spiller fortsatt for VBH LIL; Truls på G18 og Torjus på G12. Sammenslåing med gutter fra LIL/Lommedalen har foregått på en svært god måte for begge lagene, sist med G07 fra forrige sesong. Jeg har tidligere vært lagleder for begge lagene. Nå for tiden bidrar jeg sammen med en annen pappa på G18-laget til å fordele ulike arrangementer blant foreldre og gutta på laget, for her må alle bidra! 

Jeg er utdannet jurist med lang erfaring, og jobber i dag i Asker kommune. For tiden har jeg også andre styreverv som ivaretas i min fritid; Lier VVA, Hovedstyret i Norsk Kommunalteknisk forening, Berger og Rykkinn vel, samt i Juristforbundet i Asker. Min utdanning, arbeidserfaring og erfaring fra ulike styrer, vil jeg kunne bruke til å gjøre klubben enda bedre, og til den beste for alle. 

For at klubben og lagene skal fungere til det beste for alle som er med, er det viktig at vi som foreldre engasjeres for å skape godt miljø, gode relasjoner, godt samarbeid, gode minner og gode vennskap. Det er gjort og gjøres veldig mye bra i klubben i dag, men noen tanker til eventuelle justeringer har jeg gjort meg som forelder: Blant annet at:

· alle spillere er like viktige i og for klubben

· alle spillere må få like sjanser/muligheter 

· det må være lik fordeling av både «goder» og byrder

· åpenhet i klubbens - og lagenes - ulike «prosesser»

· forbedret deling og flyt av informasjon 

· lage en (enkel) strategi for hva vi vil med klubben og hvordan vi skal jobbe for nå målene 

Varamedlem: Kristin Fjæra Eng

Jeg er Kristin Fjæra Eng, gift og har tre jenter fra 3-13 år. Veldig glad i all slags aktivitet, både inne og ute. Brenner for å fremme aktivitet og sunn livsstil til flest mulig. Jeg mener det er superviktig å legge til rette for at aktivitet er for alle, selv om ikke målet er toppidrett. Samtidig som det er viktig med utfordringer til de som måtte ønske dette. Jeg er veldig for det sosiale innen idrett (og alt annet) fordi er ikke det på plass så faller barna av. 

Jeg har to jenter som spiller håndball i VBH LIL som er J06 og J09. De har begge spilt siden 1-2 klasse. 

Jeg er ernæringsfysiolog med spes felt innen samfunnsernæring. I tillegg er jeg sykepleier, samt har en del fag fra idrettshøgskolen innen trening. Jobbet mye med å fremme en god folkehelse, spes rettet mot barn og unge. Har også 18 års erfaring innen fysisk aktivitet og trening som blant annet instruktør/PT.  Jeg er veldig opptatt av barn og utvikling spesielt i ungdomsårene mtp trening i pubertet og smart kosthold for å forebygge spiseforstyrrelser/livstilsykdommer.

Adresse: PB 54, 1329 Lommedalen

Besøksadresse: Slalåmveien 40, 1350 Lommedalen

Org. nr: 977 457 432



www.lil.no

